בס"ד, מוצאי שבת שמחת תורה תשפ"ז
בכורות דף י"ז, אפשר לצמצם
א. הדוגמאות בש"ס
· 
· פרוץ כעומד במחיצה לעניין עירוב (עירובין דף ט"ו)
· סכך פסול לעומת סכך כשר (סוכה דף ט"ו)
· מחצה על מחצה לעניין שחיטת רוב הקנה (חולין דף כ"ח)
· זמן יציאת נשמה של אדם או מספר בני אדם, לעניין עיתוי נפילת נשותיהם ליבום (יבמות דף י"ט, כ"ח)
· מדידת המרחק בין חלל שנמצא לעיר הקרובה אליו (סוטה דף מ"ה)
· הגדרת ד' אמות לעניין גירושין כשהגט ספק קרוב לו ספק קרוב לה (גיטין דף ע"ח)
· דיבור משותף של הכופרים בחיוב ממון לעניין שבועה (שבועות דף ל"ב)
· יציאת שני ראשים  לעניין חיוב בכורה (בכורות דף י"ז)

ב. בידי שמים ובידי אדם
ב1. הגדרה
1. בכורות, דף י"ז: "אמרי דבי רבי ינאי: לרבי יוסי הגלילי שמעינן ליה דאמר אפשר לצמצם בידי שמים - וכ"ש בידי אדם, ורבנן בידי שמים אי אפשר לצמצם, בידי אדם מאי? ... אלא לאו שמע מינה קסברי רבנן: אי אפשר לצמצם, ואפילו בידי אדם, שמע מינה".
2. רש"י שם: "בידי שמים - כגון הך לידה ואף על גב דאין מקפידין בכך. בידי אדם - דמתכוונין לצמצם שום מדה או שום דבר דוודאי אפשר לצמצם".
3. תוספות שם: "אלא ה"ק אי אפשר לברר צמצום שבידי שמים כגון לידה דהכא שאין פנאי לברר ולדקדק אי זה יצא תחלה ולכך אין שניהן לכהן, אבל בידי אדם שיש שהות לברר מיבעיא לן".
ב2. הכרעת ההלכה
4. תוספות בכורות שם: "ומתוך הא דפליגי אמוראי בפ"ק דעירובין (דף טז:) בפרוץ כעומד ופ"ב דחולין (דף כח:) במחצה על מחצה כרוב היה נראה דהלכה כרבי יוסי הגלילי דאפשר לצמצם לכל הפחות בידי אדם. ואין לומר דקרי פרוץ כעומד כשדומה לנו שהם שוים דאף על גב דשמא אינם שוים וכן מחצה על מחצה דשחיטה ... לכך נראה דבידי שמים אין הלכה כמותו, אבל בידי אדם הלכה כמותו כדמוכחא ההיא דחולין ועירובין ... 
והרב רבי שמעון מיינבלא היה מפרש דפרוץ כעומד ומחצה על מחצה כרוב סברי כרבנן דאי אפשר לצמצם אפילו בידי אדם, ומאן דשרי כשדומה לנו שהפרוץ כעומד משום דאימר פרוץ מרובה ואם תמצא לומר שהם שוים רחמנא אמר גדור רובא".
5. רמב"ם בכורות, ה' א': "רחל שלא בכרה וילדה שני זכרים, אפילו יצאו שני ראשיהן כאחד אי אפשר שלא קדם אחד, הואיל ואין ידוע אי זה מהם יצא ראשון – הכהן נוטל את הכחוש והשני ספק בכור".
6. רמב"ם רוצח ושמירת הנפש, ט' ח': "נמצא הנהרג מכוון בין שתי עיירות ואנשי זו כאנשי זו בשוה יביאו עגלה אחת בשותפות ויתנו ויאמרו אם זו היא הקרובה הרי היא שלהן ואלו נתנו להם חלקם מתנה ואם אלו הם הקרובים הרי היא שלהן ואלו נתנו להן חלקם מתנה, לפי שאי אפשר לצמצם ואפילו בידי אדם".

ג. והארץ נתן לבני אדם
ג1. הכל בכתב מיד ה' עלי השכיל
7. בכורות, דף י"ז: "תא שמע ממדת כלים, ממדת מזבח; שאני התם דרחמנא אמר עביד ובכל היכי דמצית למיעבד ניחא ליה; הכל בכתב מיד ה' עלי השכיל".
8. רש"י שם: "הכל בכתב מיד ה' עלי השכיל - כל מלאכת התבנית דוד אמרו לפסוק זה; ולא גרסינן ליה הכא".
9. חידושי הגרי"ז שם: "והנה רש"י ל"ג הכא הכל בכתב, אבל בשיטה מקובצת גריס ורחמנא אמר הכל בכתב וכו', וביאור הדברים נראה דבקרא דהכל בכתב מיד ה' עלי השכיל כתיב, לא רק דהתבנית היה בכתב, אלא גם העשיה גופא נעשה ע"י רוח הקודש, ועיין ברש"י ערכין (דף י' ע"ב ד"ה אל יתהלל) דכ' דכל הכלים נעשו ע"פ הגבורה דכתיב הכל בכתב ע"ש, ובילקוט (דברי הימים אות תתרפ"א) איתא הכל בכתב זה שניתן לידרש מיד ה' זה המסורת עלי השכיל זה רוח הקודש, והיינו דע"י רוח הקודש נעשו המעשה גופא וא"כ לא קשה מאפשר לצמצם כיון דנעשו ע"י נבואה".
10. הרב ישראל אריאל, מעלין בקודש י"ב: "הדבר תמוה: מה ראה רש"י למחוק את הפסוק 'הכל בכתב' מגירסת הגמרא, כשהפסוק מופיע בכל הדפוסים וכן בכתבי היד העתיקים? דומה, שלא ניתן למחוק אותו בזרוע. ניתן להסביר שרש"י לשיטתו. לדבריו, 'הכל בכתב' פירושו שתכנית המקדש וכליו מוכתבת מן השמים באופן מדויק ואינה ניתנת לשינוי, ואילו הגמרא בבכורות הגיעה למסקנה הפוכה: העיקר הוא שהכלים ייעשו, גם אם לא באופן מדויק. לשיטתו של רש"י, אכן מוכרחים למחוק את הפסוק 'הכל בכתב', כי כל עניינו בדיוק ובאיסור לשנות. איך, אם כן, תביא הגמרא פסוק זה להוכיח שאין הכרח לדייק? לפיכך, מציע רש"י למחוק את הפסוק מן הגמרא". 
11. קהלות יעקב בכורות, סימן י"ח: "ונראה דיש לחלק היטב, דוודאי גבי כלים ומזבח שאמרה תורה ששיעור מצומצם בעינן וצריך שיהא לא פחות ולא יותר, על כן הכוונה אמה ואמתיים שלפי ראות עינינו, כיון דאי אפשר לעשות באופן אחר, שאם ירצה להוסיף על השיעור כדי לצאת מן הספק גם כן יפסול. אבל בהא דאגמריה רחמנא למשה דמחצית סימנים כשר הא יש לומר דאגמריה דצריך רוב כיון דבאמת מחצה נמי כשר ואי משום שאנחנו לא נדע לכוון מציאות המחצה באמת מכוח הספק יהא עלינו להוסיף עד שיצא הספק מליבנו, דהרי לא הצריכה התורה דוקא מחצה מצומצם. וכהאי גוונא אשכחן לענין בין השמשות דאגמריה רחמנא למשה רבינו עליו השלום דבשבת אסור עשיית מלאכה והשבת מתחילה בתחילת הלילה בצמצום אלא דמכיון שאנן לא ידעינן הרגע האמיתית דהתחלת הלילה מחוייבין אנו לפרוש ממלאכה בשעה המסופקת לנו".

ג2. ריבוע התפילין, ושימוש באמצעי מדידה מודרניים
12. שולחן ערוך אורח חיים, ל"ב ל"ט: "תפילין בין של ראש בין של יד, הלכה למשה מסיני שיהיו מרובעות בתפרן ובאלכסונן".
13. משנה ברורה שם: "וגם זה הוא בריבוע גמור כמו בהתפירה ואף דמרובע ממש במלאכת הבתים דהיינו שיהיה בתכלית הצמצום הוא כמעט מן הנמנע מ"מ כל מה דאפשר לו לאדם לעשות בענין זה בודאי חייב הוא לעשות".
14. ערוך השולחן שם: "ודע שאף אם נאמר שא"א לצמצם בידי אדם לעשות ריבוע ממש מ"מ התורה אמרה עשה כפי מה שביכלתך לצמצם ובזה תקיים המצוה וכן אמרו חז"ל בבכורות [י"ז:] לענין מדות המזבח וכלי בהמ"ק שאמרה תורה מדה וז"ל הגמ' רחמנא אמר עביד ובכל היכי דמצית למיעבד ניחא ליה ע"ש וה"נ בתפילין כן הוא".
15. שו"ת שבט הלוי, ג' ב': "בענין שיעור חסרון שיחשב עי"ז בטול הרבוע, הנה על מדוכה זו ישבו כמה גדולי הוראה והנראה ביותר הוא מש"כ הא"ר סימן ל"ב ועוד כמה אחרונים וכן בתשובת מהרש"ם ח"ד סי' קכ"א שהביא ג"כ כב' דאין להקל רק במה שאין ביד האדם לעשות אבל מה שביד האדם לעשות הוא בגדר רבוע המעכב, ורגיל אני להקל דיעבד עד רוחב מילימטר לכל היותר".
16. שו"ת אגרות משה, יורה דעה ג' ק"כ[footnoteRef:1]: "ולענין ריבוע התפילין שאין למדוד במיקראסקאפ ברור ופשוט, וגם מה שכתבתי הכרח מהא דחשבון תרי חומשי באלכסונא אינו מדויק והכוונה שאף זה הוא ריבוע הכשר לכתחלה אף למהדרין ביותר, וגם כשר ומהודרין אף אם יזדמן ריבוע אמתי ממש, וכן כאן שהלכה דא"א לצמצם ובכל דבר שאמרה תורה מדה הכשירה תורה אף לכתחלה כהמדה שמודדין האינשי כמפורש בבכורות דף י"ז. וא"כ בהכרח שכשר בין משהו יותר מהאמת שגליא כלפי שמיא ובין שהוא משהו פחות ובודאי כשיזדמן שהוא מצמצם כדכתבתי, ולא שייך למיפלג ע"ז כי הרי אף התנאים ואמוראים לא יכלו לצמצם, וגם על בצלאל ואהליאב וכל חכם לב אמר הגמ' בבכורות שלמ"ד א"א לצמצם גם בהם אפשר שלא היה מצומצם והיה כשר משום דזה גם כן הכשירה תורה, ואין זה ענין חריפות ובקיאות אלא שהוא דבר מוכרח. ולכן כתבתי שהוא פלא מה שאמר אחד שהגרי"ז הלוי זצ"ל היה סבור שיש מעלה כשימדדו ריבוע דתפילין במיקראסקאפ, אך אם הוא אמת יש אולי לתרץ דחשש שמא עושי הבתים לא טרחו כפי יכלתם למדוד היטב שא"כ ליכא אף מדה דהאינשי, שהם אף שא"א לצמצם והתורה הכשירה כל היכא דמצית למעבד הרי צריך למדוד כל היכי דמצי בכל הטירחא וראיית העין שאפשר, ולא יוכשר כשיתעצלו לטרוח ולעיין היטב שזה הא אינו אמת אף למדת האינשי, שלכן החמיר למדוד במיקראסקאפ שזה שייך להחמיר לחוש לזה אף שלדינא אין מחוייבין לחשוש דסומכין על האומדנא דמומחין. והנני ידידו, משה פיינשטיין". [1:  ראו גם שו"ת אגרות משה יורה דעה ב' קמ"ו דיון מקביל; אלא ששם כתב על דברי הגרי"ז שהם "פלא", ואילו בתשובה שלפנינו ניסה ליישב את שיטתו.] 


17. פסקי תשובות, סימן ל"ב אות ס"ב: "אין צריך מעיקרא דדינא למדוד במכשירי מדידה מיוחדים שיהיה מכוון ממש ארכו כרחבו, אלא כל שלמראה עינינו הבית והתיתורא מרובעים ולא מלבן או אלכסון או עשוי כמגדל שמתקצר והולך וכדומה כשר הוא - שו"ת מהרש"ם, שו"ת פרי השדה, שו"ת ארץ צבי, שו"ת אג"מ, שו"ת משנה הלכות. ובפניני הגרי"ז מבריסק זצ"ל שהיה מחמיר שיהיה מדויק עפ"י כלי מדידה מדויקים, וכהיום כן המנהג אצל כל עושי הבתים, כי בקל אפשר לעשות ע"י כלי מדידה מדויקים".

ג3. לא ניתנה תורה למלאכי השרת
18. קרן אורה עירובין, דף ה': "אלמא דאפשר לצמצם, ולא ניתנה התורה למלאכי השרת, והמדידה היא כפי אומד הדעת, וכמו שתירץ הש"ס שם בבכורות (י"ז ב') במדות המזבח והמקדש".
19. מנחת חינוך מצוה ק"ט, שלא לעשות שמן המשחה: "ודוקא אם עושה כמשקל הזה ולא הוסיף ולא גרע וכמעשה הזה חייב. אבל הוסיף על המשקל או גרע או שמן זית פחות או יותר פטור ... ולכאורה צ"ע אי נימא דבידי אדם אי אפשר לצמצם אם כן כאן היכי מצי לחייב בעושה שמן המשחה, כיון דצריכים להיות העיקרין במשקל הזה בלא תוספת ובלא גרעון, והיאך חייב כרת או מלקות?! אך באמת לא קשה, דהא גם על העשי' קשה דלמא הוסיף או גרע (אף דאפשר לומר דהיה ע"י נס דכמה נסים הי' בשמן המשחה, מ"מ התורה לא תסמוך במצות על נסים)! אך באמת כיון דלא ניתנה תורה למלאכי השרת, אם כן כל מקום שציותה התורה לעשות במדה ובמשקל הכל לפי דעת בני אדם לפי שכלו אם מצמצם כשר, הן לענין מצוה וכן לענין חיוב. וזה מפורש בש"ס דבכורות שם דמקשה אמ"ד אי אפשר לצמצם ממדות מזבח וכלים ותי' שא"ה דרחמנא אמר עביד ובכל היכי דמצית עביד ניחא ליה. והיינו דהתורה ניתנה לב"א לפי דעתו. אבל בכל הנהו דמייתי שם אין המצוה תלוי במדה ובמשקל רק המצוה היא בפני עצמה רק אירע מקרה דאין אנו יודעין, כגון דהיא מצות בכור אך שאירע מקרה שנולדו שניהם כאחד ואין אנו יודעין ועל זה שייך שפיר דאי אפשר לצמצם. אבל במקום דהמצוה כך הוא, לא שייך לומר אי אפשר לצמצם דהתורה ניתנה לבני אדם על הארץ וכפי כוחינו – כן המצוה והאזהרה. ע"כ ל"ק קושית תוס' שם ממע"מ כרוב גבי שחיטה למ"ד כן וכן פרוץ כעומד גבי שבת למאן דשרי ופלפלו הא אי אפשר לצמצם דבאמת כיון דהתורה אגמרי' למשה לא תשייר רובא ולא תפרוץ רובא ואגמרי' דהשחיטה סגי במחצה הי' הציווי לפי דעת ב"א ולא יזיק אם יש פחות או יותר כיון דלפי כחנו אנחנו מצמצמי' ולנו ניתנה התורה ולא למלאכי השרת". 
20. [bookmark: _GoBack]הקדמת קצות החושן[footnoteRef:2]: "אך לא נתנה התורה למלאכי השרת ואל האדם נתנה אשר לו שכל האנושי ונתן לנו הקב"ה התורה ברוב רחמיו וחסדיו כפי הכרעת שכל האנושי גם כי אינו אמת בערך השכלים הנבדלים". [2:  וכעין זה דרשות הר"ן, דרוש ה'; על פי הגמרא בבבא מציעא דף פ"ו לגבי הכרעת רבה בר נחמני במתיבתא דרקיע.] 

